Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, eguneko zentroen plan zuzendariari eta *co-housing* zein etxebizitza babestuen arloko aurrerabideari buruzkoa (10-22/POR-00180).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtadok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak ahoz erantzun dezan:

Nafarroako Gobernuaren eta EH Bildu Nafarroa talde parlamentarioaren konpromisoei buruzko akordioan, 2022rako Nafarroako Aurrekontu Orokorrei buruzko Foru-lege proiektuan eta tributu-neurriei buruzkoan, konpromiso orokor bat jaso zen zerbitzu publikoak indartzeko eta zainketen eta gizarte babesaren aldeko apustu irmoa bat.

Zerbitzu horiei dagokienez, akordioarekin batera konpromiso zehatz bat zegoen, eguneko zentroen plan zuzendariari bat taxutzeko eta etxebizitza babestuen arloko aurrerabiderako. Kontuan hartuz konpromiso horiek aurten gauzatu behar direla eta plan zuzendaria, zehazki, irailerako egin behar dela, aldez aurretik beharrizanen diagnostikoa prestatuz, honako galdera hau aurkezten dugu:

• Prestatzeko zer fasetan dago eguneko zentroen plan gidaria eta zer egiten ari da *co-housing* zein etxebizitza babestuen arloan aurrera egiteko?

Iruñean, 2022ko maiatzaren 12an

Foru parlamentaria: Patricia Perales Hurtado